8.4.2010 Jurnalul Oficial al Uniunii Europene L 88/23 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA CONSILIULUI din 16 noiembrie 2009 privind poziția Comunității referitoare la participarea în cadrul Comitetului consultativ CARIFORUM-CE prevăzută în Acordul de parteneriat economic între statele CARIFORUM, pe de o parte, şi Comunitatea Europeană şi statele membre ale acesteia, pe de altă parte și privind selecţia reprezentanților organizațiilor situate în partea CE (2010/207/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 300 alineatul (2) al doilea paragraf, având în vedere propunerea Comisiei, după consultarea Comitetului Economic și Social European, întrucât: (1) Acordul de parteneriat economic  între  statele CARIFORUM, pe de o parte, și Comunitatea Europeană şi statele membre ale acesteia, pe de altă parte () (denumit în continuare „acordul) a fost semnat la 15 octombrie 2008 şi se aplică cu titlu provizoriu de la 29 decembrie 2008. (2) Articolul 232 alineatul (2) din acord prevede ca decizia cu privire la participarea în cadrul Comitetului consultativ CARIFORUM-CE (denumit în continuare „Comitetul”) să fie luată de Consiliul mixt CARIFORUM-CE (denumit în continuare „Consiliul mixt”), pentru a se asigura o repre- zentare amplă a tuturor părților interesate. (3)  Este esențial să se asigure crearea rapidă a instituțiilor prevăzute în acord, în special a Comitetului, având în vedere rolul său în monitorizarea punerii în aplicare a acordului. ( Ar trebui stabilită o procedură internă comunitară pentru selecția reprezentanților organizațiilor situate în partea CE. (5) Comitetul Economic și Social European şi-a exprimat disponibilitatea de a acorda asistență pentru identificarea () JO L 289, 30.10.2008, p. 3. şi selecția reprezentanților organizațiilor societății civile europene și de a exercita, inițial, funcția de secretariat al Comitetului, DECIDE: Articolul 1 Poziţia Comunității cu privire la adoptarea unei decizii a Consi- liului mixt conducând la selecția membrilor permanenți ai Comitetului, prevăzută în acord, se bazează pe proiectul de decizie al Consiliului mixt anexat la prezenta decizie. Articolul 2 (1) Reprezentanții organizațiilor europene definite la articolul 1 alineatul (1) litera (a) din anexă sunt propuşi de către Comitetul Economic și Social European prin consultarea şi cu acordul Comisiei în vederea aprobării de către Comitetul CARIFORUM-CE pentru comerţ şși dezvoltare (denumit în continuare „Comitetul pentru comerţ şi dezvoltare”). Printre reprezentanții propuşi se numără trei reprezentanți ai organiza- țiilor sindicale, trei reprezentanți ai organizațiilor patronale, trei reprezentanți ai organizațiilor care reprezintă diverse interese sociale și economice, inclusiv asociaţii de agricultori şi consu- matori, şi îndeplinesc cerințele prevăzute la articolul 1 din anexă. (2) Sunt patru reprezentanți ai organizațiilor europene definite la articolul 1 alineatul (1) litera (c) din anexă și doi reprezentanți ai organizaţiilor europene definite la articolul 1 alineatul (1) litera (b) din anexă. Comitetului Economic şi Social European i se solicită să stabilească liste ale organizațiilor definite la articolul 1 alineatul (1) literele (b) și (c) din anexă. Aceasta se efectuează prin difuzarea largă a unei cereri de exprimare a interesului în vederea includerii pe aceste liste. Ca răspuns la această cerere, fiecare organizație interesată descrie modul în care îndeplineşte cerințele prevăzute la articolul 1 din anexă. Listele rămân deschise pentru orice organizație care înde- plineşte cerințele respectivei dispoziții. Comisia verifică respectarea de către organizațiile care doresc să fie incluse pe liste a cerințelor prevăzute la articolul 1 din anexă. În cazul în care Comisia consideră că o organizație care a solicitat includerea pe listă nu îndeplineşte cerințele respective, aceasta informează organizația candidată în termen de două luni de la data candidaturii.